**Технички опис – реконструкција постојећег ДВ 35 kV бр.309**

Нови део државног пута у дужини од приближно 1.300 метара, укључујући три кружне раскрснице на укрштањима са државним путем IБ-23, општинским путем за Пилатовиће и на месту прикључка за Лучане (у насељеном месту Дљин) се укршта са постојећим ДВ 35 kV бр.309.

Предмет овог пројекта је реконструкција постојећег далековода 35 kV бр.309 ХЕ Овчар Бања – ТС Севојно на месту уксштања са планираном саобраћајницом. Како је за постојећи ДВ 35 kV бр.309 већ урађена техничка документација за потпуну реконструкцију (Идејни пројекат за извођење радова на инвестиционом одржавању из 2018. год.) овај пројекат је на месту укрштања усклађен и са тим техничким решењем.

За предметни надземни вод 35 kV је 2018.године према захтеву власника ДВ – ЕПС АД, Огранак Дринско-Лимске ХЕ Бајина Башта, ХЕ Електроморава Чачак, урађен Идејни пројекат за потребе инвестиционог одржавања комплетног ДВ који је предвидео замену дотрајале и оштећене опреме, стубова, проводника и постојећег заштитног ужета Че 25 mm2 ужетом са оптичким влакнима (OPGW). Према том Идејном пројекту је нова траса постављена у потпуности по постојећој траси уз максимално задржавање постојећих стубних места. Померања стубова су предвиђена на деловима где се појавио проблем са клизиштем терена, па је самим тим дошло и до тога да су нека стубна места укинута, односно да је смањен укупан број стубова. Из тог разлога је том документацијом из 2018.године извршена и нова нумерација стубова.

Према том техничком решењу пошто се на месту укрштања ради о плавном терену предвиђени су нови стубови са надвишеним темељима од 0.5 m. Исто такво решење се примењује у овом пројекту, али тако да нови стубови буду усклађени и са Идејним пројектом инвестиционог одржавања и постојећим стањем далековода.

Овим пројектом се да би се ускладило укрштање планиране саобраћајнице и постојећег далековода 35 kV бр.309 врши замена 4 постојећа носећа стуба са 4 нова (3 носећа и 1 угаоно-затезни) виша стуба:

* Уместо постојећег стуба бр.43 поставља се нови носећи стуб висине 13.5 m до ригле, постављен на 5.0 m од постојећег,
* Уместо постојећег стуба бр.44 поставља се нови носећи стуб висине 18.0 m до ригле, постављен на 59.52 m од постојећег,
* Уместо постојећег стуба бр.45 поставља се нови носећи стуб висине 16.5 m до ригле, постављен на 17.60 m од постојећег,
* Уместо постојећег стуба бр.46 поставља се нови угаоно-затезни стуб висине 13.5 m до ригле, постављен на 17.60 m од постојећег.

С обзиром на то да још увек нису изведени радови на инвестиционом одржавању, и да ће се замена постојећих стубова бр. 43, 44, 45 и 46 извршити пре радова предвиђених претходним Идејним пројектом, у овом пројекту замене појединачног електропреносног стуба коришћена је двојна нумерација нових стубова и то:

* Према постојећем стању – нови стуб бр.43 ће имати ознаку 43
* Према стању након инвестиционог одржавања – нови стуб бр.43 ће добити број 39
* Према постојећем стању – нови стуб бр.44 ће имати ознаку 44
* Према стању након инвестиционог одржавања – нови стуб бр.44 ће добити број 40
* Према постојећем стању – нови стуб бр.45 ће имати ознаку 45
* Према стању након инвестиционог одржавања – нови стуб бр.45 ће добити број 41
* Према постојећем стању – нови стуб бр.46 ће имати ознаку 46
* Према стању након инвестиционог одржавања – нови стуб бр.46 ће добити број 42

Разлика у односу на Идејни пројекат инвестиционог одржавања (из 2018. год.) је у томе што ће нови стуб бр.43, односно 39, бити носећи висине 13.5 m до доње конзоле уместо носећег висине 12.0 m, нови стуб бр.44, односно 40, бити носећи висине 18.0 m до доње конзоле уместо носећег висине 12.0 m, нови стуб бр.45, односно 41, бити носећи висине 16.5 m до доње конзоле уместо носећег висине 12.0 m, нови стуб бр.46, односно 42, бити угаоно-затезни висине 13.5 m до доње конзоле уместо носећег висине 12.0 m, који су били предвиђени Идејним пројектом. То значи да приликом извођења радова на инвестиционом одржавању нема потребе да се ови стубови поново изводе, већ је потребно само променити његову опоменску таблицу, носеће стезаљке (стубови бр.43 односно 39, бр.44 односно 40, бр.45 односно 41) и затезна стезаљка (стуб бр.46 односно 42).

**Основни подаци о предметном ДВ 35 kV бр.309 ХЕ Овчар Бања – ТС Севојно  
(за постојеће стање и за стање након инвестиционог одржавања)**

|  |  |  |
| --- | --- | --- |
| Назив далековода: | ДВ 35kV бр.309 ХЕ Овчар Бања – ТС Севојно | |
| Номинални напон: | 35 kV | |
| Број система:  Почетна тачка:  Прикључне тачке:  Крајња тачка: | Један  Стуб бр.1 – изводни стуб у Овчар Бањи   * стуб бр.59, веза према ТС Пожега * стуб бр.92, веза према ТС Пожега 4   портални стуб у оквиру ТС ваљаонице бакра Севојно | |
| Проводник: | 3 x Cu 50 mm2 (постојећи)  3 x Al/Č-95/15 mm2 (нови) | |
|  | |
| Заштитно уже: | 1 x x Če (70) 25 mm2 (постојеће)  OPGW тип Г са 24 оптичка влакна (ново) | |
| Изолатори: | порцелански К-3 (постојећи)  стаклени У70Б (нови) | |
| Стубови: | Чел. решеткасти типа „Јела“ са једним врхом за заштитно уже | |
| Укупна дужина далековода:  Максимални распон:  Просечан распон: | 26,776 km  389,00 m  153,88 m | |
| Притисак ветра: | 60 daN/m2 | |
| Додатно оптерећење: | 1. x О.Д.О daN/m | |

**Основни подаци о предметној деоници ДВ 35 kV бр.309 ХЕ Овчар Бања – ТС Севојно (затезно поље између пост.ст.бр.42-59 за тренутно стање)**

|  |  |  |
| --- | --- | --- |
| Проводник: | 3 x Cu 50 mm2 (постојећи) | |
|  | |
| Заштитно уже: | 1 x Če (70) 25 mm2 (постојеће) | |
| Изолатори: | порцелански К-3 (постојећи)  стаклени У70Б (нови) | |
| Стубови: | Чел. решеткасти типа „Јела“ са једним врхом за заштитно уже | |
| Постојећи: | 18 ком | |
| За демонтажу: | 4 ком, Носећи, висине 9.9m до доње конзоле (ст.бр.43, 44, 45, 46) | |
| Нови:   * носећи * УЗ 0-30° | 4 ком  3 ком  1 ком | |
| Укупна дужина деонице: | 2,8384 km | |
| Притисак ветра: | 60 daN/m2 | |
| Додатно оптерећење: | 1. x О.Д.О daN/m | |