**Технички oпис – Енергетика, телекомуникациона и сигнална инсталација**

Предмет овог пројекта је новопројектована саобраћајница где су раскрснице предвиђене делом кружним током. За овакву саобраћајницу предвиђена је следећа јавна расвета.

Напајање расвете биће са самостојећих ормана и делом са постојећих стубова јавне расвете.

Кабал за напајање расвете је ПП00/А 4х25мм2 положен у ров дубине 0.8м. Поред кабла у истом рову планира се постављање траке ФеЗн 25х4мм којом се врши уземљење пројектованих стубова.

Расвета је предвиђена светиљкама типа АМПЕРА ЕВО 3 40ЛЕД а различите оптике у зависности који део саобраћајнице се осветљава. Светиљке се планирају на стубовима висине 10м а монтирају се на лире дужине 1м и под нагибом од 5степени. На кружном току предвиђен је стуб са три носача под углом од 120 степении светиљкама са ознаком оптике 5308 снаге 86Вати и 670мА.

У делу саобраћајница светиљке су постављене са једне стране у тротоару истог типа само са оптиком 5399 и на стубовима 10м.

Преко дела саобраћајнице прелази 35кВ-ни постојећи далековод који не угрожава изградњу саобраћајнице а расвета је пројектована да не утиче на постојећи далековод.

У делу простора који је део овог плана налази се постојећа нисконапонска мрежа. Траса нисконапонске мреже се делом налази у простору намењеном за будућу саобраћајницу па се иста предвиђа за измештање постављањем нових нисконапонских бетонских стубова који ће се постављати тако да не ремете изградњу нове саобраћајнице.

Каблове полагагати у ров и обложити ситнозрнастим песком а изнад каблова поставити одговарајуће ознаке и механичке заштите. При преласку каблова испод саобраћајница поставити каблове кроз тврде ПВЦ цеви пречника 110мм.

Радове извести према важећим прописима и техничким препорукама за ове врсте радова.

**ТЕЛЕКОМУНИКАЦИОНА И СИГНАЛНА ИНСТАЛАЦИЈА**

На простору који је предмет овог плана предвиђена је нова саобраћајница. Планом а и потребама Телекома Србија нису предвиђене нове инсталације телекомуникационе и сигналне инсталације.

У делу предвиђених саобраћајница код виадукта и железничког моста прелази постојећи оптички кабал. При раду на изградњи саобраћајнице потребно је вршити ручне ископе и у потпуности заштитити каблове од механичког оштећења.

У доњем делу трасе нове саобраћајнице а која се наслања на део саобраћајнице за коју се врши рехабилитација постоји подземна телекомуникациона мрежа капацитета 14x4x0.4 у тврдој ПВЦ цеви пречника 110мм и више ПЕ цеви пречника 40мм. Иста се планира за измештање и прилагођавање пројектованој саобраћајници. Део мреже се завршава на изводним ТК стубовима на којима се налазе изводни ТК ормарићи. Измештени оптички кабал постављати према важећим прописима и техничким препорукама за ову врсту делатности.