**Технички опис - саобраћајна сигнализација и опрема**

Пројектом је предвиђена вертикална и хоризонтална саобраћајна сигнализација, као и саобраћајна опрема дуж нове трасе пута 181. Практично, дуж целе нове трасе пута 181 биће пројектоване две саобраћајне траке које су подељене са разделном линијом и са обостраним ивичним линијама. У зони кружних раскрсница предвиђено је пројектовање ограничење брзине (40km/h), док се на отвореној траси пута пројектује ограничење брзине сходно елементима плана и профила. У зони кружне раскрснице ''Кратовска стена'' биће пројектована путоказна саобраћајна сигнализација (''вођење саобраћаја'') у два степена обавештења. Такође, у зони кружне раскрснице ''Лучани'' биће предвиђено вођење саобраћаја у два степена обавештења, док ће на кружној раскрсници ''Пилатовићи'' бити пројектована путоказна сигнализација (један степен обавештења). Како је прва кружна раскрсница ''Кратовска стена'' делимично пројектована на објекту, на који се наставља вијадукт, који се наставља на висок насип, дуж целе нове трасе пута 181, биће пројектована обострана заштитна ограда за возила, у циљу обезбеђивања високог нивоа безбедности саобраћаја и смањења ризика од тежих последица евентуалних незгода.